《送性禅人之江湘》
元代·梵琦

秋雨垂垂风飒飒，离思禅心乍离合。湘江东畔雁初来，渔唱穿云笛韵哀。

更有芦花飞似雪，远山重叠锦屏开。痴儿唤作真如界，苦向宗门立知解。

折脚匡床冷似冰，呈似老僧心不快。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。